paragraph_text: Bernard Joseph Francis Lonergan, kanadski filozof, teolog i isusovac, po mnogima se ubraja među najveće mislioce XX. stoljeća. Poznat je pod nadimkom »Američki Rahner«, zbog težnji za povezivanjem tomističke i augustinske tradicije s klasičnom i modernom filozofijom, ponajviše njemačkim idealizmom i engleskim empirizmom te kao tvorac teorije spoznaje, unutar teorije kognitivnosti. Oko, Dariusz. Objectivity as the Fruit of Authentic Subjectivity The Journal of Theology, Education, Canon Law and Social Studies Inspired by Pope John Paul II, sv. 11, br. 2 (2020.)  Uz doprinose na području epistemologije, proučavao je i retoriku i hermeneutiku. Predavao je na Papinskom sveučilištu »Gregoriana«, Sveučilištu u Torontu, Bostonskom koledžu te na Harvardovom sveučilištu. Sveučilište u Toronto objavilo je posmrtno njegova sabrana djela u 25 svezaka. Odlikovan je Kanadskim redom te je nositelj počasnog doktorata na Sveučilištu Concordia u Montrealu.